**Përgjigje 29**

Nëpërmjet shkresës me nr. \*\*\* prot., datë 12.01.2022 Kolegji i Posaçëm i Apelimit ju ka informuar lidhur me përbërjen e trupit gjykues që do të shqyrtojë kërkesën tuaj me objekt:

“1. Rishikim i vendimit nr. \*\*\*, datë \*\*\* të Kolegjit të Posaçëm të Apelimit, marrë në bazë të ligjit të posaçëm nr. 84/2016, “*Për rivlerësimin kalimtar të gjyqtarëve dhe prokurorëve     në Republikën e Shqipërisë*”, përmes të cilit, kërkueses i janë shkelur të drejtat dhe liritë themelore të saj, të garantuara me nenin 42 “*E drejta për një proces të drejtë gjyqësor*”, të Kushtetutës së Republikës së Shqipërisë dhe nenin 6 “*E drejta për një proces të rregullt*” të Konventës për Mbrojtjen e të Drejtave të Njeriut dhe Lirive Themelore. 2. Prishjen tërësisht të vendimit me nr. 31 (JR), datë 20.11.2019 dhe gjykimin e çështjes në themel (neni 498 i K.Pr.C.)”.

Kërkesa e mësipërme është protokolluar në Kolegjin e Posaçëm të Apelimit me nr.\*\*\* prot., datë \*\*\*, regjistruar me (JR) nr. \*\*\* regjistri, datë 10.01.2022 në *“Regjistrin e       çështjeve për kërkesat e tjera në kuadër të Juridiksionit të Rivlerësimit*” dhe aktualisht çështja ka statusin *përgatitje për gjykim*.

Në lidhje me kopjen e kërkesës suaj, Kolegji i Posaçëm i Apelimit është i gatshëm t’ju vërë në dispozicion kopjen e saj në datë 29.12.2022 gjatë orarit zyrtar 10:00-12:00.